title: A Bizottság (EU) 2020/913 végrehajtási rendelete (2020. június 25.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Mojama de Barbate” [OFJ])

text:
                  2.7.2020

                  HU

                  Az Európai Unió Hivatalos Lapja

                  L 209/2

         A BIZOTTSÁG (EU) 2020/913 VÉGREHAJTÁSI RENDELETE
         (2020. június 25.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Mojama de Barbate” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Spanyolország kérelmét, amely az (EU) 2015/2110 bizottsági végrehajtási rendelet (2) alapján bejegyzett „Mojama de Barbate” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Mojama de Barbate” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 25-én.

                  az elnök nevében,

                  a Bizottság részéről,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság (EU) 2015/2110 végrehajtási rendelete (2015. november 12.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Mojama de Barbate [OFJ]) (HL L 306., 2015.11.24., 1. o.).

            (3)  HL C 57., 2020.2.20., 25. o.


title: A Bizottság (EU) 2020/914 végrehajtási rendelete (2020. június 25.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Brie de Meaux” [OEM])

text:
                  2.7.2020

                  HU

                  Az Európai Unió Hivatalos Lapja

                  L 209/4

         A BIZOTTSÁG (EU) 2020/914 VÉGREHAJTÁSI RENDELETE
         (2020. június 25.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Brie de Meaux” [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely az 1107/96/EK bizottsági rendelet (2) alapján bejegyzett „Brie de Meaux” oltalom alatt álló eredetmegjelöléshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Brie de Meaux” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 25-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

            (3)  HL C 64., 2020.2.27., 41. o.


title: A Bizottság (EU) 2020/916 végrehajtási rendelete (2020. július 1.) a xilo-oligoszacharidok (EU) 2015/2283 európai parlamenti és tanácsi rendelet szerinti új élelmiszer kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

text:
                  2.7.2020

                  HU

                  Az Európai Unió Hivatalos Lapja

                  L 209/6

         A BIZOTTSÁG (EU) 2020/916 VÉGREHAJTÁSI RENDELETE
         (2020. július 1.)
         a xilo-oligoszacharidok (EU) 2015/2283 európai parlamenti és tanácsi rendelet szerinti új élelmiszer kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottságnak elő kell terjesztenie az új élelmiszer Unión belül történő forgalomba hozatalának engedélyezésére és az uniós jegyzék naprakésszé tételére vonatkozó végrehajtási jogi aktus tervezetét.

                     (4)

                     Az (EU) 2018/1648 bizottsági végrehajtási rendelet (3) engedélyezte a xilo-oligoszacharidoknak az (EU) 2015/2283 rendelet szerinti új élelmiszerként történő uniós forgalomba hozatalát az általános népességnek szánt számos élelmiszer-kategóriában, nevezetesen kenyérben, reggeli gabonapelyhekben, kekszekben, szójaitalokban, joghurtban, kenhető gyümölcskészítményekben és csokoládétartalmú édességekben.

                     (5)

                     2019. november 25-én a Shandong Longlive Biotechnology Co. Ltd vállalat az (EU) 2015/2283 rendelet 10. cikke (1) bekezdésének megfelelően kérelmet nyújtott be a Bizottsághoz a xilo-oligoszacharidok új élelmiszer felhasználási feltételeinek módosítása iránt. A kérelem a xilo-oligoszacharidoknak a felnőtt általános népességnek szánt, a 2002/46/EK európai parlamenti és tanácsi irányelvben (4) meghatározott étrend-kiegészítőkben történő, napi 2 g maximális felhasználási mennyiség melletti felhasználásának kiterjesztésére irányult.

                     (6)

                     A Bizottság úgy véli, hogy nincs szükség a kérelem Európai Élelmiszerbiztonsági Hatóság (a továbbiakban: Hatóság) általi, az (EU) 2015/2283 rendelet 10. cikkének (3) bekezdésének megfelelő biztonsági értékelésére, mivel a xilo-oligoszacharidok felhasználásának javasolt kiterjesztése a xilo-oligoszacharidokra az (EU) 2018/1648 végrehajtási rendelettel megadott engedélyezést alátámasztó, Hatóság általi biztonsági értékelés (5) hatálya alá tartozik.

                     (7)

                     Az említett véleményben a Hatóság konzervatív expozíciós értékelést végzett a várható legmagasabb napi bevitel alapján, amelynél azon feltételezésből indult ki, hogy egy személy a xilo-oligoszacharidok maximális hozzáadható mennyiségét tartalmazó valamennyi javasolt élelmiszert fogyasztja. Az expozíció vizsgálata alapján a Hatóság arra a következtetésre jutott, hogy az ilyen számításból eredő 7,7 g legnagyobb várható napi xilo-oligoszacharid-bevitel még így is alatta marad mind a beavatkozással járó humán klinikai vizsgálatok során fellépő akut és tranziens gasztrointesztinális hatásokhoz társuló 10-12 g napi xilo-oligoszacharid-beviteli szintnek, mind pedig a Hatóság által a felnőtt általános népességre korábban megállapított (6) napi 25 g étrendi élelmirost-referenciaértéknek (DRV).

                     (8)

                     A xilo-oligoszacharidok étrend-kiegészítőkben való felhasználásának javasolt kiterjesztéséből származó napi 2 g-os bevitel és a xilo-oligoszacharidok új élelmiszerként jelenleg engedélyezett felhasználásaiból eredő 7,7 g-os legmagasabb bevitel együttesen legfeljebb napi 9,7 g xilo-oligoszacharid-bevitelt eredményezhet. Ez az összbeviteli szint nem éri el sem a beavatkozással járó humán klinikai vizsgálatok során fellépő akut és tranziens gasztrointesztinális hatásokhoz társuló 10-12 g napi xilo-oligoszacharid-beviteli szintet, sem pedig a Hatóság által a felnőtt általános népességre korábban megállapított napi 25 g étrendi élelmirost-referenciaértéket (DRV).

                     (9)

                     A kérelemben megadott információk és a Hatóság tudományos szakvéleménye, valamint a fenti megfontolások alapján kellő megalapozottsággal kijelenthető, hogy a xilo-oligoszacharidok új élelmiszer felhasználásának javasolt kiterjesztése megfelel az (EU) 2015/2283 rendelet 12. cikke rendelkezéseinek.

                     (10)

                     Ezért helyénvaló módosítani a xilo-oligoszacharidokra az engedélyezett új élelmiszerek uniós jegyzékében megállapított felhasználási feltételeket, kiegészítve azt a xilo-oligoszacharidok felnőtt népességnek szánt étrend-kiegészítőkben való felhasználásával.

                     (11)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az engedélyezett új élelmiszerek (EU) 2017/2470 végrehajtási rendelettel létrehozott uniós jegyzékében a xilo-oligoszacharidok új élelmiszerre vonatkozó bejegyzés az e rendelet mellékletében meghatározottak szerint módosul.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 1-jén.

                  a Bizottság részéről

                  az elnök

               Ursula VON DER LEYEN

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság (EU) 2018/1648 végrehajtási rendelete (2018. október 29.) a xilo-oligoszacharidok (EU) 2015/2283 európai parlamenti és tanácsi rendelet szerinti új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (HL L 275., 2018.11.6., 1. o.).

            (4)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).

            (5)  Scientific Opinion on the safety of xylo-oligosaccharides as a novel food under Regulation (EU) 2015/2283 (Tudományos szakvélemény a xilo-oligoszacharidok mint az (EU) 2015/2283 szerint új élelmiszer biztonságosságáról) (EFSA Journal 2018;16(7): 5361).

            (6)  Scientific Opinion on Dietary Reference Values for carbohidrs and dietary fibre (Tudományos szakvélemény a szénhidrátok és az élelmi rostok étrendi referenciaértékeiről) (EFSA Journal 2010;8(3):1462).

            MELLÉKLET
            Az (EU) 2017/2470 végrehajtási rendelet mellékletében az 1. táblázatban (Engedélyezett új élelmiszerek) a xilo-oligoszacharidokra vonatkozó bejegyzés helyébe a következő bejegyzés lép:

                           Engedélyezett új élelmiszer

                           Az új élelmiszer felhasználásának feltételei

                           További különös jelölési követelmények

                           Egyéb követelmények

                           „Xilo-oligoszacharidok

                              Adott élelmiszer-kategória

                              Maximális mennyiségek
                               (*2)

                           Az új élelmiszer megnevezése az azt tartalmazó élelmiszerek jelölésén: „Xilo-oligoszacharidok”

                           Fehér kenyér

                           14 g/kg

                           Teljes kiőrlésű lisztből készült kenyér

                           14 g/kg

                           Reggeli gabonapelyhek

                           14 g/kg

                           Kekszek

                           14 g/kg

                           Szójaitalok

                           3,5 g/kg

                           Joghurt (*1)

                           3,5 g/kg

                           Kenhető gyümölcskészítmények

                           30 g/kg

                           Csokoládétartalmú édességek

                           30 g/kg

                           A felnőtt általános népességnek szánt, a 2002/46/EK irányelvben meghatározott étrend-kiegészítők

                           2 g/nap

               (*1)  Tejtermékekben történő felhasználás esetén a xilo-oligoszacharidok nem használhatók a tej egyetlen alkotóelemének teljes vagy részleges helyettesítésére sem.

               (*2)  A maximális mennyiségek kiszámítása az 1. por alakú változatra vonatkozó specifikációk alapján történt.


title: A Bizottság (EU) 2020/918 végrehajtási rendelete (2020. július 1.) az (EU) 2019/2072 végrehajtási rendelettől a Kanadából származó vagy ott feldolgozott kőrisfa Unióba történő behozatalára vonatkozó előírások tekintetében történő eltérésről

text:
                  2.7.2020

                  HU

                  Az Európai Unió Hivatalos Lapja

                  L 209/14

         A BIZOTTSÁG (EU) 2020/918 VÉGREHAJTÁSI RENDELETE
         (2020. július 1.)
         az (EU) 2019/2072 végrehajtási rendelettől a Kanadából származó vagy ott feldolgozott kőrisfa Unióba történő behozatalára vonatkozó előírások tekintetében történő eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 41. cikke (2) bekezdésére,
         mivel:

                     (1)

                     Az (EU) 2016/412 bizottsági végrehajtási határozat (2) értelmében a tagállamok a Kanadából származó vagy ott feldolgozott kőrisfa (Fraxinus L.) Unióba történő behozatalára vonatkozó különleges feltételek tekintetében ideiglenesen eltérhetnek a 2000/29/EK tanácsi irányelv (3) egyes rendelkezéseitől.

                     (2)

                     A 2000/29/EK irányelvet hatályon kívül helyezte és felváltotta az (EU) 2016/2031 rendelet. A bizonyos növények, növényi termékek és egyéb anyagok Unióba történő behozatalára vonatkozó szabályokat és követelményeket megállapító (EU) 2019/2072 bizottsági végrehajtási rendelet (4) az említett irányelv I–V. mellékletének helyébe lépett.

                     (3)

                     Az (EU) 2019/2072 rendelet 8. cikkének az említett rendelet VII. mellékletének 87. pontjával összefüggésben értelmezett (1) bekezdése értelmében a Kanadából származó vagy ott feldolgozott kőrisfa (a továbbiakban: meghatározott faanyag) Unióba történő behozatalára bizonyos különleges előírások vonatkoznak az Agrilus planipennis Fairmaire károsítóval való fertőzés kockázatának az Unióban történő elkerülése érdekében. Ezek az előírások bizonyos mértékben eltérnek az (EU) 2016/412 végrehajtási határozatban a meghatározott faanyag Unióba történő behozatala, ellenőrzése és felügyelete tekintetében megállapított követelményektől.

                     (4)

                     A Bizottság 2018 júniusában végzett ellenőrzése alapján megállapítást nyert, hogy Kanada azáltal, hogy hatósági ellenőrzései keretében az (EU) 2016/412 végrehajtási határozatban foglalt követelményeket alkalmazza, az (EU) 2019/2072 végrehajtási rendelet VII. mellékletének 87. pontjában előírt szinttel egyenértékű növényegészségügyi védelmet biztosít.

                     (5)

                     Az (EU) 2016/412 végrehajtási határozat 2020. június 30-ig alkalmazandó. Kanada 2020. április 27-én kérelmezte az eltérésnek a 2020. június 30. utáni időszakra történő meghosszabbítását.

                     (6)

                     A Kanadából származó vagy ott feldolgozott kőrisfa további behozatalának biztosítása érdekében helyénvaló eltérést biztosítani az (EU) 2019/2072 végrehajtási rendelet 8. cikkének (1) bekezdésétől, valamint VII. mellékletének 87. a) és b) pontjától annak érdekében, hogy a meghatározott faanyag az (EU) 2016/412 végrehajtási határozatban megállapítottakat bizonyos kiigazításokkal tükröző különleges előírásoknak való megfelelés esetén behozható legyen az Unióba.

                     (7)

                     A meghatározott faanyag további behozatalának biztosítása érdekében ezt a rendeletet 2020. július 1-jétől kell alkalmazni.

                     (8)

                     Ezt a rendeletet 2023. június 30-ig kell alkalmazni annak érdekében, hogy az említett időpontig sor kerülhessen alkalmazásának felülvizsgálatára.

                     (9)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az ideiglenes eltérésre vonatkozó különleges előírások
            Az (EU) 2019/2072 végrehajtási rendelet 8. cikkének (1) bekezdésétől, valamint VII. mellékletének 87. a) és b) pontjától eltérve a Kanadából származó vagy ott feldolgozott kőrisfa (Fraxinus L.) (a továbbiakban: meghatározott faanyag) Unióba történő behozatalának feltétele az e rendelet 2. cikkében és mellékletének A. részében meghatározott különleges előírásoknak való megfelelés.
            A „meghatározott faanyagot” a melléklet B. része határozza meg.

            2. cikk
            Növényegészségügyi bizonyítvány

               (1)   A meghatározott faanyagot Kanadában kiállított növényegészségügyi bizonyítványnak kell kísérnie, amely igazolja az (EU) 2016/2031 rendelet 30. cikke alapján a vizsgálatot követően elfogadott intézkedések hatálya alá tartozó uniós zárlati károsítóktól és az uniós zárlati károsítók jegyzékében nem szereplő károsítóktól való mentességet.

               (2)   A növényegészségügyi bizonyítvány „Kiegészítő nyilatkozat” rovatának tartalmaznia kell a következőket:

                           a)

                           „Az (EU) 2020/918 bizottsági végrehajtási rendeletben megállapított európai uniós követelményeknek megfelelően” szövegezésű nyilatkozat;

                           b)

                           az egyes exportált egyedi kötegeknek megfelelő kötegszám(ok);

                           c)

                           a jóváhagyott kanadai létesítmények neve.

            3. cikk
            A hatályvesztés időpontja
            Ez a rendelet 2023. június 30-án hatályát veszti.

            4. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. július 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 1-jén.

                  a Bizottság részéről

                  az elnök

               Ursula VON DER LEYEN

            (1)  HL L 317., 2016.11.23., 4. o.

            (2)  A Bizottság (EU) 2016/412 végrehajtási határozata (2016. március 17.) a tagállamoknak a 2000/29/EK tanácsi irányelv egyes rendelkezéseitől a Kanadából származó vagy ott feldolgozott kőrisfa tekintetében való eltérés engedélyezése céljából adott felhatalmazásról (HL L 74., 2016.3.19., 41. o.).

            (3)  A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).

            (4)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról (HL L 319., 2019.12.10., 1. o.).

            MELLÉKLET
            A. RÉSZ
            1.   Feldolgozási követelmények

            Az 1. cikkben hivatkozott meghatározott faanyagnak meg kell felelnie az alábbi követelményeknek:
            a)   Kérgezés

            A meghatározott faanyag kérgezett, csupán olyan, láthatóan elkülönülő, egymással nem összefüggő kisebb kéregdarabok maradhatnak rajta, amelyek megfelelnek az alábbi követelmények valamelyikének:

                        (1)

                        3 cm-nél keskenyebbek (hosszúságuktól függetlenül); vagy

                        (2)

                        ha szélességük meghaladja a 3 cm-t, az egyes kéregdarabok teljes felülete kisebb, mint 50 cm2.

                  b)   Fűrészelés

            A meghatározott faanyagból készült fűrészáru kérgezett hengeres fából származik.
            c)   Hőkezelés

            A meghatározott faanyagot a profiljának megfelelően a Kanadai Élelmiszer-felügyeleti Hatóság (CFIA) által jóváhagyott hőkemencében 1 200 percen keresztül legalább 71 °C-on melegítik.
            d)   Szárítás

            A meghatározott faanyagot legalább két hétig a CFIA által elismert ipari szárítási eljárással szárítják.
            A fa végső nedvességtartalma nem haladhatja meg a szárazanyag-tartalom 10 %-át.
            2.   A létesítményekre vonatkozó követelmények

            A meghatározott faanyagot olyan létesítményben kell előállítani, kezelni vagy tárolni, amely megfelel a következő követelmények mindegyikének:

                        a)

                        a CFIA Agrilus planipennis Fairmaire károsítóra vonatkozó tanúsítási programja értelmében a szervezet általi tanúsítással rendelkezik;

                        b)

                        a CFIA honlapján közzétett adatbázisban szerepel;

                        c)

                        a CFIA vagy a CFIA által jóváhagyott ügynökség havonta legalább egyszer ellenőrzi és az ellenőrzések során megállapítást nyer, hogy e melléklet követelményeinek megfelel. Abban az esetben, ha ezeket az ellenőrzéseket a CFIA által jóváhagyott ügynökség végzi, a CFIA félévente ellenőrzi e munkát. A féléves ellenőrzések magukban foglalják az ügynökség eljárásainak és dokumentációjának ellenőrzését, valamint a jóváhagyott létesítményekben végzett ellenőrzéseket;

                        d)

                        a fa kezeléséhez alkalmazott eszközöket folyamatosan a berendezések üzembentartási kézikönyvének megfelelően kalibrálják;

                        e)

                        a CFIA vagy a CFIA által jóváhagyott ügynökség általi ellenőrzések céljára az alkalmazott eljárásokról – beleértve a fa kezelésének időtartamát, a kezelés ideje alatti hőmérsékletet, valamint minden exportálásra szánt köteg kapcsán a megfelelőség ellenőrzését és a fa végső nedvességtartalmát – nyilvántartást vezetnek.

                  3.   Címkézés

            A meghatározott faanyag minden kötegén jól láthatóan szerepelnie kell a köteg számának és az alábbi szöveget tartalmazó címkének: „HT-KD” vagy „Heat Treated-Kiln Dried” (hőkezelt, mesterségesen szárított). A jóváhagyott létesítmény kijelölt tisztségviselője vagy az ő felügyelete alatt egy alkalmazott azt követően állítja ki a címkét, hogy megbizonyosodott arról, hogy teljesülnek az 1. pont szerint a feldolgozási eljárásokra és a 2. pont szerint a létesítményekre vonatkozó követelmények.
            4.   A kivitelt megelőző ellenőrzések

            Az Unióba szánt meghatározott faanyagot a CFIA-nak vagy a CFIA által hivatalosan jóváhagyott ügynökségnek meg kell vizsgálnia annak biztosítása érdekében, hogy az 1. és 3. pontban meghatározott követelmények teljesüljenek.
            B. RÉSZ

               A meghatározott faanyag a megfelelő KN-kódokkal

                        1.

                        A Fraxinus L. fája, a következőktől eltérő formában:

                                    —

                                    egészében vagy részben e fákból származó fadarabok, szemcsék, fűrészpor, forgács, fahulladék vagy más fatörmelék,

                                    —

                                    fából készült csomagolóanyag, csomagolóládák, dobozok, rekeszek, hordók és hasonló csomagolóeszközök, szállítódeszkák, szekrényes rakodólapok és egyéb raklapok, raklapkeretek, alátétfa, függetlenül attól, hogy azokat ténylegesen használják-e vagy sem a különféle tárgyak szállításánál, kivéve a faáru alátámasztására szolgáló olyan alátétfákat, amelyek ugyanolyan típusú és minőségű fából készültek, mint a szállítmányban lévő fa, és amelyek ugyanazoknak az uniós növényegészségügyi követelményeknek felelnek meg, mint a szállítmányban lévő fa,

                              de beleértve a természetes hengeres felszínét meg nem tartott fát, valamint a kezeletlen fából készült bútorokat és egyéb tárgyakat

                        ex 4401 12 00
                        ex 4403 12 00
                        ex 4403 99 00
                        ex 4404 20 00
                        ex 4406 12 00
                        ex 4406 92 00
                        4407 95 10
                        4407 95 91
                        4407 95 99
                        ex 4407 99 27
                        ex 4407 99 40
                        ex 4407 99 90
                        ex 4408 90 15
                        ex 4408 90 35
                        ex 4408 90 85
                        ex 4408 90 95
                        ex 4416 00 00
                        ex 9406 10 00


title: A Bizottság (EU) 2020/956 végrehajtási rendelete (2020. június 26.) egyes áruk Kombinált Nómenklatúra szerinti besorolásáról

text:
                  3.7.2020

                  HU

                  Az Európai Unió Hivatalos Lapja

                  L 211/1

         A BIZOTTSÁG (EU) 2020/956 VÉGREHAJTÁSI RENDELETE
         (2020. június 26.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (3) oszlopában feltüntetett indokok alapján a (2) oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 26-án.

                  a Bizottság részéről,

                  az elnök nevében,

               Philip KERMODE

                  megbízott főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Téglatest alakú, kb. 370 × 194 × 42 mm méretű árucikk alumíniumötvözetből. Az egyik oldalán folyadékhűtéshez hűtőbordákkal és kettő – egy bemeneti és egy kimeneti – csatlakozóval van felszerelve.
                        Az árucikket úgy tervezték, hogy beszerelhető legyen a 8701–8705 vtsz. alá tartozó, dugattyús, belső égésű motorral működő gépjárművek műszerfala alá a motor hűtőrendszerébe (az ún. rövid hűtőkörbe).
                        Az árucikk a (jármű motorjából származó) hűtőfolyadék által elnyelt hőt átadja a levegőnek. A fűtött levegőt ezt követően olyan kiegészítő eszközökkel, amelyeket nem foglal magában vám elé állításkor, a jármű belső fülkéjébe továbbítja.
                        Az árucikk emellett azt is lehetővé teszi, hogy a motor elérje az optimális üzemi hőmérsékletét a felmelegedési fázisban.

                        8708 91 35

                        A besorolást a Kombinált Nómenklatúra értelmezésére vonatkozó 1. és 6. általános szabály, a XVII. áruosztályhoz tartozó Megjegyzések 2. e) pontja, a XVII. áruosztályhoz tartozó Megjegyzések 3. pontja, valamint a 8708, a 8708 91  és a 8708 91 35  KN-kód szövege határozza meg.
                        A 8419 50  KN-kód alá hőcserélő egységként történő besorolás kizárt, mivel objektív jellemzői alapján az árucikk – tekintettel arra, hogy a hűtőfolyadék által elnyelt hőt átadja a levegőnek – a XVII. áruosztály árucikkeihez tartozó hűtők funkcióját tölti be (lásd a XVI. áruosztályhoz tartozó Megjegyzések 1. l) pontját, a XVII. áruosztályhoz tartozó Megjegyzések 2. e) pontját és a 84. árucsoporthoz tartozó Megjegyzések 1. g) pontját).
                        A 8708 29  KN-kód alá karosszéria más alkatrészeként vagy tartozékaként (a HR Magyarázat 8708 vámtarifaszámhoz tartozó magyarázata (B) részében említett, a jármű motorja által termelt hőt felhasználó, nem elektromos fűtő- és jégmentesítő készülékként) történő besorolás kizárt, mivel az árucikk a hőt nem közvetlenül fűtésre vagy jégtelenítésre használja fel, hanem csupán átadja a levegőnek a hűtőfolyadék által elnyelt hőt.
                        Ezért az árucikket a 8708 91 35  KN-kód alá kell besorolni a 8701–8705 vtsz. alá tartozó gépjárművek hűtőjeként.


title: A Bizottság (EU) 2020/957 végrehajtási rendelete (2020. június 26.) egyes áruk Kombinált Nómenklatúra szerinti besorolásáról

text:
                  3.7.2020

                  HU

                  Az Európai Unió Hivatalos Lapja

                  L 211/4

         A BIZOTTSÁG (EU) 2020/957 VÉGREHAJTÁSI RENDELETE
         (2020. június 26.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.

            Kelt Brüsszelben, 2020. június 26-án.

                  a Bizottság részéről,

                  az elnök nevében,

               Philip KERMODE

                  megbízott főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás (KN-kód)

                        Indokolás

                        1.

                        2.

                        3.

                        Egy kovácsolt árucikk (ún. hőelnyelő) alumíniumból (nem öntött), kb. 50 mm átmérőjű, kör alakú lemez formájában, amelyhez kb. 30, 40 vagy 50 mm magas hűtőtüskéket rögzítettek.
                        Az árucikket különböző termékekben felhasználhatóan állítják vám elé a LED-modulok által termelt hő eloszlatására szolgálóan.
                        (Lásd a képet.)  (*1)

                        7616 99 90

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 7616, a 7616 99  és a 7616 99 90  KN-kód szövege határozza meg.
                        A 9405 99 00  KN-kód alá, lámpa vagy világító-felszerelés alkatrészeként történő besorolás kizárt, mivel a vámhatóságok elé állításkor az árucikk alakja vagy más különleges jellemzője alapján nem azonosítható olyan alkatrészként, amelyet kizárólag vagy elsősorban a 9405 vámtarifaszám alá tartozó árucikkhez terveztek (lásd még a HR Magyarázat 94. árucsoporthoz tartozó magyarázata alkatrészekre vonatkozó részének első bekezdését).
                        Az árucikket nem egy meghatározott termék alkatrészeként történő felhasználásra alakították ki. Ezért vám elé állításkor nem azonosítható valamely meghatározott (például a 8539, a 8541 vagy a 8543) vámtarifaszám alá tartozó áru alkatrészeként. Következésképpen az árucikkek alkatrészeként történő besorolás kizárt.
                        Az árucikket ezért a 7616 99 90  KN-kód alá kell besorolni más, nem öntött alumíniumgyártmányként.

               (*1)  A kép csupán tájékoztató jellegű.


title: A Bizottság (EU) 2020/958 végrehajtási rendelete (2020. június 26.) egyes áruk Kombinált Nómenklatúra szerinti besorolásáról

text:
                  3.7.2020

                  HU

                  Az Európai Unió Hivatalos Lapja

                  L 211/7

         A BIZOTTSÁG (EU) 2020/958 VÉGREHAJTÁSI RENDELETE
         (2020. június 26.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat 1. oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 26-án.

                  a Bizottság részéről,

                  az elnök nevében,

               Philip KERMODE

                  megbízott főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás (KN-kód)

                        Indokolás

                        (1)

                        (2)

                        (3)

                        Egy árucikk, ún. bemutatódoboz, kb. 21 cm × 21 cm × 8 cm méretű, bemutatási célból díszpapírral beborított kartonból. Az árucikk egy vékony műanyag betéttel felszerelt, amelynek kialakítása több kozmetikai termék helyén tartására szolgál. Az árucikk egy átlátszó műanyagból készült ablakkal felszerelt fedéllel rendelkezik, amely a kozmetikai termékeket mutatja.
                        Lásd a képet  (*1).

                        4819 50 00

                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 4819 és a 4819 50 00  KN-kód szövegezése határozza meg.
                        A 4202 99 00  KN-kód alá, palacktokhoz és ékszertartóhoz hasonló tartóként történő besorolás kizárt, mivel az árucikk kialakítása (különösen szilárdsága) nem alkalmas hosszú távú használatra. (Lásd még a HR Magyarázat (HRM) 4202 vámtarifaszámhoz tartozó magyarázatának hetedik bekezdését, amely részletezi az ékszerdobozokhoz hasonló fedeles tartódobozok objektív jellemzőit.) A vékony műanyag betét elveszíti formáját, valamint megtörik és/vagy eltörik, miután a kozmetikai termékeket abból több alkalommal kiveszik és abba visszateszik.
                        Az árucikk kozmetikai termékek csomagolására, szállítására és eladására szolgál, és a HRM 4819 vámtarifaszámhoz tartozó magyarázata (A) pontjának első bekezdése értelmében díszítő jelleggel is rendelkezik. A betét a szállítás során a helyükön tartja a kozmetikai termékeket, és a tartódoboz fedelén lévő átlátszó ablak értékesítési célból megtekinthetővé teszi a kozmetikai termékeket.
                        A karton csomagolóeszköz határozza meg az árucikk lényeges jellemzőjét, nem pedig a műanyag betét, amely csupán arra szolgál, hogy a kozmetikai termékeket a helyükön tartsa.
                        Az árucikket ezért a 4819 50 00  KN-kód alá kell besorolni más csomagolóeszközként.

               (*1)  A kép csupán tájékoztató jellegű.


title: A Bizottság (EU) 2020/959 végrehajtási rendelete (2020. július 2.) a gabonaágazatban 2020. július 3-tól alkalmazandó behozatali vámok megállapításáról

text:
                  3.7.2020

                  HU

                  Az Európai Unió Hivatalos Lapja

                  L 211/10

         A BIZOTTSÁG (EU) 2020/959 VÉGREHAJTÁSI RENDELETE
         (2020. július 2.)
         a gabonaágazatban 2020. július 3-tól alkalmazandó behozatali vámok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikkére,
         mivel:

                     (1)

                     A 642/2010/EU bizottsági rendelet (2) 1. cikkének (1) bekezdése értelmében a 1001 11 00, a 1001 19 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

                     (2)

                     A 642/2010/EU rendelet 1. cikkének (2) bekezdése értelmében a hivatkozott cikk (1) bekezdésében említett behozatali vám kiszámítása céljából az ugyanazon bekezdésben meghatározott termékekre szabályos időközönként reprezentatív CIF-importárakat kell megállapítani.

                     (3)

                     A 642/2010/EU rendelet 2. cikke (1) bekezdésének megfelelően az ugyanazon rendelet 1. cikkének (1) bekezdésében említett termékekre vonatkozó behozatali vám kiszámításához a szóban forgó rendelet 5. cikkében leírt módszerrel meghatározott napi reprezentatív CIF-importárat kell alkalmazni.

                     (4)

                     A 1001 11 00, a 1001 19 00, az ex 1001 99 00 (kiváló minőségű közönséges búza, a vetőmag kivételével), a 1002 10 00 és a 1002 90 00 KN-kód alá tartozó, Kanadából származó termékekre vonatkozó behozatali vámot 2017. szeptember 21-től kezdődően a 642/2010/EU rendelet 2. cikkének (5) bekezdése szerint kell kiszámítani.

                     (5)

                     Meg kell állapítani a 2020. július 3-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

                     (6)

                     A 642/2010/EU rendelet 2. cikkének (2) bekezdésével összhangban indokolt úgy rendelkezni, hogy e rendelet a kihirdetése napján lépjen hatályba,

               ELFOGADTA EZT A RENDELETET:

            1. cikk
            A gabonaágazatban 2020. július 3-tól alkalmazandó, a o642/2010/EU rendelet 1. cikkének (1) bekezdésében említett behozatali vámokat e rendelet I. melléklete határozza meg a II. mellékletben ismertetett adatok alapján.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 2-án.

                  a Bizottság részéről,

                  az elnök nevében,

               Wolfgang BURTSCHER

                  Főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  A Bizottság 642/2010/EU rendelete (2010. július 20.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) (HL L 187., 2010.7.21., 5. o.).

            I. MELLÉKLET
            A 642/2010/EU rendelet 1. cikkének (1) bekezdésében említett termékekre 2020. július 3-tól alkalmazandó behozatali vámok

                        KN-kód

                        Árumegnevezés

                        Behozatali vám (1)
                            (2)

                        (EUR/tonna)

                        1001 11 00

                        KEMÉNYBÚZA (durumbúza), vetőmag

                        0,00

                        1001 19 00

                        KEMÉNYBÚZA (durumbúza), kiváló minőségű, a vetőmag kivételével

                        0,00

                        közepes minőségű, a vetőmag kivételével

                        0,00

                        gyenge minőségű, a vetőmag kivételével

                        0,00

                        ex 1001 91 20

                        KÖZÖNSEGES BÚZA, vetőmag

                        0,00

                        ex 1001 99 00

                        KÖZÖNSÉGES BÚZA, kiváló minőségű, a vetőmag kivételével

                        0,00

                        1002 10 00

                        ROZS, vetőmag

                        0,00

                        1002 90 00

                        ROZS, a vetőmag kivételével

                        0,00

                        1005 10 90

                        KUKORICA, vetőmag, a hibrid kivételével

                        0,00

                        1005 90 00

                        KUKORICA, a vetőmag kivételével (3)

                        0,00

                        1007 10 90

                        CIROKMAG, a hibrid vetőmag kivételével

                        0,00

                        1007 90 00

                        CIROKMAG, a vetőmag kivételével

                        0,00

               (1)  Az importőr a 642/2010/EU rendelet 2. cikkének (4) bekezdése értelmében a következő vámcsökkentésekben részesülhet:

                        —

                        tonnánként 3 EUR, ha a kirakodási kikötő a Földközi-tenger partján (a Gibraltári-szoroson túl) vagy a Fekete-tenger partján található, amennyiben az áruk az Atlanti-óceánon vagy a Szuezi-csatornán keresztül érkeznek az Unióba,

                        —

                        tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, amennyiben az áruk az Atlanti-óceánon keresztül érkeznek az Unióba.

               (2)  A 1001 11 00, a 1001 19 00, az ex 1001 99 00 (kiváló minőségű közönséges búza, a vetőmag kivételével), a 1002 10 00 és a 1002 90 00 KN-kód alá tartozó, Kanadából származó termékek esetében a behozatali vámot a 642/2010/EU rendelet 2. cikkének (5) bekezdése szerint kell kiszámítani.

               (3)  Az importőr tonnánként 24 EUR átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

            II. MELLÉKLET
            Az I. mellékletben megállapított vámok kiszámításánál figyelembe vett adatok

               1.
               A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                           (EUR/tonna)

                           Közönséges búza (1)

                           Kukorica

                           Tőzsde

                           Minneapolis

                           Chicago

                           Tőzsdei árfolyam

                           181,859

                           115,320

                           Felár a Mexikói-öböl esetében

                           –

                           26,625

                           Felár a Nagy-tavak esetében

                           43,090

                           –

               2.
               A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                           Szállítási költség: Mexikói-öböl–Rotterdam:

                           16,024

                           Szállítási költség: Nagy-tavak–Rotterdam:

                           38,077

               (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).


title: A Bizottság (EU) 2020/967 végrehajtási rendelete (2020. július 3.) a halászati erőforrások és a tengeri ökoszisztémák technikai intézkedések révén történő védelméről szóló (EU) 2019/1241 európai parlamenti és tanácsi rendelet XIII. mellékletének A. részében említett akusztikus riasztóberendezések jelkibocsátási jellemzőire és elhelyezésére vonatkozó részletes szabályok megállapításáról

text:
                  6.7.2020

                  HU

                  Az Európai Unió Hivatalos Lapja

                  L 213/4

         A BIZOTTSÁG (EU) 2020/967 VÉGREHAJTÁSI RENDELETE
         (2020. július 3.)
         a halászati erőforrások és a tengeri ökoszisztémák technikai intézkedések révén történő védelméről szóló (EU) 2019/1241 európai parlamenti és tanácsi rendelet XIII. mellékletének A. részében említett akusztikus riasztóberendezések jelkibocsátási jellemzőire és elhelyezésére vonatkozó részletes szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a halászati erőforrások és a tengeri ökoszisztémák technikai intézkedések révén történő védelméről szóló, 2019. június 20-i (EU) 2019/1241 európai parlamenti és tanácsi rendeletre (1) és különösen annak 24. cikke (1) bekezdésének e) pontjára,
         mivel:

                     (1)

                     Több akusztikus berendezés került kifejlesztésre a cetfélék halászeszközöktől történő elriasztására, és ezek sikeresnek bizonyultak a cetfajok járulékos fogásainak csökkentésére a statikus hálókkal folytatott halászatban. Az (EU) 2019/1241 rendelet XIII. melléklete A. részének 1.1. pontjában meghatározottak szerint az ilyen berendezések használata kötelező olyan területeken és halászati tevékenységekben, ahol tudottan vagy előreláthatóan magas a cetfélék járulékos fogásainak aránya.

                     (2)

                     Az (EU) 2019/1241 rendelet egyszerűsíti a technikai állományvédelmi intézkedések jelenlegi uniós jogi keretét, amely az évek során rendkívül összetetté vált. Az egyszerűsítés részeként az (EU) 2019/1241 rendelet hatályon kívül helyezte a cetfélék halászat során történő véletlenszerű kifogásával kapcsolatos intézkedések megállapításáról szóló 812/2004/EK tanácsi rendeletet (2), melyből csak a járulékos fogások csökkentésére irányuló alapvető technikai intézkedéseket vette át, például azt a követelményt, hogy a cetfélék járulékos fogásainak mérséklése érdekében a halászeszközöket egyes területeken akusztikus riasztóberendezésekkel együtt kell használni.

                     (3)

                     A 812/2004/EK tanácsi rendelet 3. cikkében és II. mellékletében meghatározott, az akusztikus riasztóberendezések hatékonyságára vonatkozó részletes műszaki előírásokat az (EU) 2019/1241 rendelet nem vette át. Ennek megfelelően e rendeletnek a 812/2004/EK rendelet 3. cikkében és II. mellékletében korábban meghatározottakhoz hasonlóan meg kell állapítania a jelenleg az (EU) 2019/1241 rendelet XIII. melléklete A. részének 1.1. pontjában előírt akusztikus riasztóberendezések használatára vonatkozó részletes műszaki előírásokat, illetve feltételeket.

                     (4)

                     Mindazonáltal a Halászati Tudományos, Műszaki és Gazdasági Bizottság (HTMGB) szakvéleménye (3) alapján az új akusztikus riasztóberendezések kifejlesztését nem szabad műszaki előírásokkal korlátozni. A tagállamok számára ezért lehetővé kell tenni, hogy e rendelet alkalmazásában engedélyezzék az e rendeletben meghatározott műszaki előírásoknak meg nem felelő, újonnan kifejlesztett és hatékony akusztikus riasztóberendezések használatát, amennyiben bizonyítható, hogy ezek a berendezések legalább olyan hatékonyak a cetfélék járulékos fogásainak csökkentésében, mint az (EU) 2019/1241 rendeletben (beleértve az e rendelet alapján elfogadott további végrehajtási szabályokat is) foglaltak. Ezért helyénvaló megállapítani azokat a feltételeket, amelyek mellett a tagállamok engedélyezhetik az ilyen alternatív műszaki előírásoknak vagy feltételeknek megfelelő akusztikus riasztóberendezések használatát.

                     (5)

                     Tekintettel a Bizottsághoz eddig beérkezett, az akusztikus riasztóberendezések használatára vonatkozó műszaki előírásokra vonatkozó rendelkezések ellenőrzéséről és végrehajtásáról szóló jelentésekben kiemelt hiányosságokra, e rendeletnek egyértelművé kell tennie, hogy az akusztikus riasztóberendezéseknek a halászati művelet teljes időtartama alatt működőképesnek kell lenniük, nem csak a hálók rögzítésének pillanatában.

                     (6)

                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

               ELFOGADTA EZT A RENDELETET:

            1. cikk
            Ez a rendelet részletes szabályokat állapít meg az (EU) 2019/1241 rendelet XIII. mellékletének A. részében említett akusztikus riasztóberendezések jelkibocsátási jellemzőire és elhelyezésére vonatkozóan.

            2. cikk

               (1)   Az uniós halászhajók parancsnokai gondoskodnak arról, hogy az (EU) 2019/1241 rendelet XIII. melléklete A. részének 1.1. pontjában említett akusztikus riasztóberendezések a halászati művelet egésze során teljes mértékben működőképesek legyenek.

               (2)   Az ilyen akusztikus riasztóberendezéseknek meg kell felelniük az e rendelet mellékletében meghatározott, műszaki előírásokat és használati feltételeket tartalmazó sorozatok egyikének.

               (3)   A (2) bekezdéstől eltérve a tagállamok engedélyezhetik olyan akusztikus riasztóberendezések használatát, amelyek nem felelnek meg a mellékletben meghatározott műszaki előírásoknak vagy használati feltételeknek, amennyiben ezek a berendezések legalább olyan hatékonyak a cetfélék járulékos fogásainak csökkentésében, mint a mellékletben meghatározott műszaki előírásoknak vagy feltételeknek megfelelő akusztikus riasztóberendezések, és ezt megfelelően dokumentálták.

               (4)   A tagállamok a (3) bekezdéssel összhangban azok kibocsátásától számított 2 hónapon belül tájékoztatják a Bizottságot az engedélyekről.

               (5)   A (4) bekezdésben említett értesítéshez csatolni kell a (3) bekezdés alapján engedélyezett akusztikus riasztóberendezésekre és azoknak a cetfélék járulékos fogásaira gyakorolt hatására vonatkozó részletes műszaki és tudományos információkat.

            3. cikk
            Ez a rendelet az Európai Unió Hivatalos Lapjában való kihirdetését követő harmincadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 3-án.

                  a Bizottság részéről

                  az elnök

               Ursula VON DER LEYEN

            (1)  HL L 198., 2019.7.25., 105. o.

            (2)  A Tanács 812/2004/EK rendelete (2004. április 26.) a cetfélék halászat során történő véletlenszerű kifogásával kapcsolatos intézkedések megállapításáról és a 88/98/EK rendelet módosításáról (HL L 150., 2004.4.30., 12. o.).

            (3)  HTMGB (19-07), 2019. július: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e

            MELLÉKLET
            AZ AKUSZTIKUS RIASZTÓBERENDEZÉSEK MŰSZAKI ELŐÍRÁSAI ÉS HASZNÁLATI FELTÉTELEI
            A 2. cikk (2) bekezdésének alkalmazásában használt minden akusztikus riasztóberendezésnek meg kell felelnie a következő, jelkibocsátási jellemzőket és elhelyezési szabályokat tartalmazó sorozatok egyikének:

                        1. sorozat

                        2. sorozat

                           Jelkibocsátási jellemzők

                        Jelszintézis

                        Digitális

                        Analóg

                        Tónus üzemmódú/széles sávú

                        Széles sávú/tónus üzemmódú

                        Tónus üzemmódú

                        Hangforrásszintek (max.–min.)
                        Re 1 μPa@1 m

                        145 dB

                        130–150 dB

                        Alapfrekvencia

                                    a)

                                    a 20 és 160 kHz közötti frekvenciák
                                    széles sávú pásztázása

                                    b)

                                    10 kHz tónus üzemmódú

                        10 kHz

                        Nagyfrekvenciájú rezgések

                        Igen

                        Igen

                        Impulzus-tartam (névleges)

                        300 ms

                        300 ms

                        Impulzusok közti szünet

                                    a)

                                    4–30 másodperces randomizált

                                    b)

                                    4 másodperc

                        4 másodperc

                           Az elhelyezésre vonatkozó szabályok

                        Két akusztikus riasztóberendezés közötti maximális távolság a hálók mentén

                        200 m, a háló (vagy egymáshoz kapcsolt hálók kombinációja) mindegyik végén egy rögzített akusztikus berendezéssel

                        100 m, a háló (vagy egymáshoz kapcsolt hálók kombinációja) mindegyik végén egy rögzített akusztikus berendezéssel